b"\n_START_ARTICLE_\nCasa del Mirador (el Port de la Selva)\n_START_SECTION_\nDescripci\xc3\xb3\n_START_PARAGRAPH_\nCasa unifamiliar exempta amb jard\xc3\xad enlairada damunt del nucli de la vila del Port de la Selva, amb una gran panor\xc3\xa0mica sobre la badia del Port. L'edifici s'adapta als desnivells del terreny, cosa que li proporciona una planta irregular formada per diversos volums c\xc3\xbabics i rectangulars, amb les cobertes planes i organitzats en una sola planta. Davant la fa\xc3\xa7ana principal hi ha un ampli p\xc3\xb2rtic sostingut per dues columnes. La zona d'\xc3\xbas di\xc3\xbcrn est\xc3\xa0 situada a la banda de tramuntana de la construcci\xc3\xb3 i es caracteritza per grans obertures rectangulars que donen transpar\xc3\xa8ncia i llum a l'interior. La zona de dormitoris, situada a la banda de migdia, \xc3\xa9s m\xc3\xa9s compacta i presenta petites finestres rectangulars. L'espai intermedi, destinat a menjador, separa els dos sectors creant un eix transversal. Les obertures d'aquest dos \xc3\xbaltims sectors presenten persianes de lamel\xc2\xb7les blanques._NEWLINE_La construcci\xc3\xb3 est\xc3\xa0 arrebossada i emblanquinada.\n_START_SECTION_\nHist\xc3\xb2ria\n_START_PARAGRAPH_\nCasa bastida el 1979 per l'arquitecte Ferran Gal\xc3\xad."